เงินปันผลกองทุนรวมยื่นภาษีดีไหม
เงินได้หรือผลตอบแทนจากกองทุนรวมมี 2 รูปแบบ

1.	กำไรขาดทุนจากราคาหน่วยลงทุน ซึ่งกำไรตรงนี้ไม่เสียภาษี (ยกเว้นว่าขาย LTF RMF ก่อนกำหนด)

2.	เงินปันผล ซึ่งจะแตกต่างกันไปตามนโยบายของแต่ละกอง

ภาษีนี้เรียกเต็มๆ ว่าภาษีเงินได้หัก ณ ที่จ่าย เป็นการจัดเก็บภาษีล่วงหน้า ซึ่งกำหนดให้ผู้จ่ายเงินได้มีหน้าที่หักภาษีจากเงินที่จ่ายให้แก่ผู้รับ ส่งให้สรรพากร โดยที่เราไม่ต้องนำเงินนี้ไปคำนวณภาษีอีก เงินปันผลจากกองทุนรวมจะคิดภาษีเงินได้หัก ณ ที่จ่าย เท่ากับ 10% ถ้าเลือกหักภาษีไปแล้ว ก็ไม่จำเป็นต้องเอาเงินปันผลไปยื่นภาษีอีกรอบ เพราะถือว่าเราเสียภาษี 10% ไปแล้ว

ก่อนยื่นภาษี กลับไปตรวจสอบฐานภาษีว่าจ่ายอัตราเท่าไร ถ้าฐานเงินได้ 10% ขึ้นไป ไม่ควรยื่น เพราะจะทำให้ต้องจ่ายภาษีมากขึ้น ถ้าฐานเงินได้ไม่เกิน 10% แนะนำให้นำปันผลไปยื่นภาษี เพราะจะได้เสียภาษีน้อยลง โดยเวลากรอกยื่นภาษี ให้กรอกจำนวนเงินปันผลจากกองทุน ในช่องเงินได้ประเภทที่ 8 เพราะกองทุนไม่ใช่บริษัทที่ต้องเสียภาษีเงินได้  สำหรับกองทุนจึงไม่เกิดกรณีคิดภาษีซ้ำซ้อน 

หากมีเงินปันผลจากกองทุนรวม 2 กอง กองแรกเลือกให้ถูกหักภาษี ณ ที่จ่ายตามปกติ แต่กองที่สองขอให้ไม่ต้องหักภาษี ณ ที่จ่าย เมื่อถึงเวลายื่นภาษี ต้องนำเงินปันผลจากกองทุนรวมทั้ง 2 กองไปยื่นภาษีทั้งหมด จะนำไปยื่นเฉพาะกองที่ไม่ถูกหักภาษี ณ ที่จ่ายไม่ได้ ถ้าจะไม่ยื่นก็ต้องไม่ยื่นทุกกอง ถ้าจะยื่นก็ต้องยื่นทุกกอง LTF RMF กรอกในหมวดค่าลดหย่อน ไม่ใช่เงินได้หมวดที่ 8
ความรู้ทางการเงิน,ตลาดการเงิน & ผลิตภัณฑ์และบริการทางการเงิน